র‍্যাপেঁ পড়লেন অস্বস্তিতে। তিনি সরে এলেন মুমূর্ষু বৃদ্ধার কাছে। মহিলা আগের অবস্থাতেই রয়েছেন; তেমনি অনুভূতিহীন। আর চোখ খোলা, শ্বাস-প্রশ্বাস ক্ষীণ। দুই হাত আঁকড়ে ধরে আছে বিছানার প্রান্ত। র‍্যাপেঁ অনুমান করলেন; এই অবস্থা দুইদিন, চারদিন এমনকি এক সপ্তাহও চলতে পারে। ভীতি গ্রাস করে তাঁকে—যে দুষ্ট চাষী তাঁর সাথে চালাকি করেছে, তাঁর বিরুদ্ধে তো বটেই, এমনকি মরতে অনিচ্ছুক এই মহিলার বিরুদ্ধেও ক্রোধ জমে ওঠে তাঁর। তবু তিনি প্রাচীন বৃদ্ধার কুঁচকানো মুখের দিকে চেয়ে সূচিকর্ম চালিয়ে যেতে থাকেন।